ร้านเครปย่านสันติธรรมค่ะ อยู่ติดถนนใหญ่ เส้นหลัก ผ่านวัดสันติธรรม ผ่าน7eleven มาอยู่หัวมุมตึกก่อนเลี้ยวเข้าห้าแยกสันติธรรม คนเยอะค่ะ รอคิวพอสมควรวันนี้ (น้องคนขายอยู่คนเดียว) เคยมาชิมสมัยเปิดร้านใหม่ๆ ตอนนี้รู้สึกว่ายังไม่เข้าที่ในรสชาติเท่าไหร่ค่ะ มาชิมเรื่อยๆ รู้สึกว่าจะโอเคขึ้น 
สามารถเลือกส่วนผสมได้หลายไส้แล้วแต่ชอบเลยค่ะ เพียง 20 บาท แต่ถ้าเพิ่มชีสแผ่น บวกเพิ่ม 10 บาท หรือ เพิ่มไข่ ก็จะมีบวกเพิ่ม 5 บาทค่ะ วันนี้กินแบบของคาว เป็นหมูหยองน้ำพริกเผามายองเนส ตัวเครปกรอบดีค่ะ ไม่ไหม้กะลังดี ไส้ได้เยอะทีเดียวค่ะ รอไม่นาน ก็ได้ละค่ะ ดูน้องเค้าทำเพลินๆ พร้อมกัน 3 เตา สนุกดีค่ะ